Вопыт і дасягненні Выхавальнік-метадыст цэнтра Таццяна Красоўская стала сёлета пераможцай абласнога конкурсу “Камп’ютар. Адукацыя. Інтэрнэт” у намінацыі “Электронныя вучэбна-метадычныя матэрыялы для ўстаноў дашкольнай адукацыі”. Педагог распрацавала электронны рэсурс “Пазнанне навакольнага свету сродкамі мультымедыйнай прэзентацыі”, у які ўваходзіць комплекс камп’ютарных гульняў, мультымедыйных прэзентацый, відэа- і аўдыяінфармацыя. Каб зрабіць працэс засваення ведаў больш эфектыўным і надаць яму карэкцыйную накіраванасць, у найбліжэйшы час ва ўстанове набудуць інтэрактыўную дошку. Акрамя таго, на базе цэнтра ў бягучым годзе будзе адкрыта інавацыйная пляцоўка па развіцці пазнавальнай даследчай дзейнасці дашкольнікаў.